Yan Stastny

Yan Stastny, slov. variant mena Yan Štastný alebo Ján Pavol Šťastný  (* 30. september 1982, Quebec, Quebec, Kanada) je kanadsko-americký hokejový útočník slovenského pôvodu narodený v Kanade. Okrem amerického má aj slovenské občianstvo. Jeho otcom je Peter Šťastný, mladším bratom Paul Stastny. Jeho herný štýl je výrazne odlišný od štýlu svojho otca a brata, nevyniká kombinačnými schopnosťami a bodovou produktivitou, ale najmä fyzickou hrou.

 Klubový hokej 
S hokejom začínal v mieste svojho bydliska St. Louis. Hral za mládežnícke kluby a univerzitné mužstvo University of Notre Dame du Lac.	
V sezónach 2003/04 a 2004/05 hrával v nemeckej DEL za Nürnberg Ice Tigers, vďaka slovenskému pasu bol vo svojej druhej sezóne braný ako hráč z EÚ a nezapĺňal kvótu cudzincov. Pred ročníkom 2005/06 sa stal hráčom klubu NHL Edmonton Oilers, odohral v ňom však len tri zápasy. V priebehu sezóny bol vymenený do Bostonu Bruins spolu s Martym Reasonerom za Sergeja Samsonova, Boston navyše získal právo výberu v 2. kole draftu. V tomto klube strelil svoj prvý gól v NHL. V polovici nasledujúcej sezóny bol vymenený do St. Louis Blues, výmenou za 5. voľbu v drafte. V klube, kde ukončil kariéru jeho otec sa však nepresadil, keď v 50 zápasoch zaznamenal len 10 bodov.

Ročník 2010/11 odohral v KHL v klube CSKA Moskva. Od ďalšej sezóny opäť hrá za Nürnberg Ice Tigers.

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1999/00 St. Louis Sting NAHL4512233577 2000/01 Omaha Lancers USHL4417143110111661212  St. Louis Sting NAHL6102223 2001/02 University of Notre Dame du Lac NCAA336111738 +4 2002/03 University of Notre Dame du Lac NCAA391492344 +3 2003/04 Nürnberg Ice Tigers DEL449202983 060116 0 2004/05 Nürnberg Ice Tigers DEL5124305460 +2262138 -5 2005/06 Edmonton Oilers NHL30000 -2 Iowa Stars AHL5114173142 +4 Boston Bruins NHL1713410 -22 Providence BruinsAHL605512 -3 2006/07 Boston Bruins NHL2102219  Providence Bruins AHL11391212  Peoria Rivermen AHL3911172835 2007/08 Peoria Rivermen AHL4313112469 -14  St. Louis Blues NHL121129 0 2008/09 St. Louis Blues NHL3434720 -14  Peoria Rivermen AHL301271921 +862242 -1 2009/10 Peoria Rivermen AHL4910172751 -862242 -1  St. Louis Blues AHL41010 +1   Manitoba Moose AHL1624618 -662248 0 2010/11 CSKA Moskva KHL49571252 -8 2011/12 Nürnberg Ice Tigers DEL4014213592 -2 2012/13 Nürnberg Ice Tigers DEL4216173383 +531452 +4 2013/14 Nürnberg Ice Tigers DEL1034716 +6

 Reprezentácia 
Reprezentoval USA na MS 2005, rodina Šťastných sa tak stala prvou hokejovou rodinou, ktorá reprezentovala štyri krajiny (jeho otec reprezentoval Česko-Slovensko, Kanadu a Slovensko). Na tomto šampionáte strelil dva góly v oslabení.
Tréner Mike Eaves ho nominoval aj na MS 2006 v lotyšskej Rige, kde zaznamenal jeden gól. Zúčastnil sa tiež MS 2011 na Slovensku. USA prehralo s Českom vo štvrťfinále a obsadilo 8. miesto. Stastny na podujatí dosiahol gól a asistenciu. Uviedol, že hrať vo vlasti jeho rodičov bolo pre neho niečo špeciálne a cítil sa ako doma.

 Štatistika na významných podujatiach  
 Rok  Z  G  A  B TM+/-StrelyMiestoMS 2005 72026 +1106.MS 2006 71012 +157.MS 2011 71124 098.

(štatistické údaje sú z 11. novembra 2013)

 Referencie 

 Externé odkazy 




Kategória:Kanadskí hokejoví útočníci
Kategória:Hokejoví útočníci USA
Kategória:Hráči Edmonton Oilers
Kategória:Hráči Boston Bruins
Kategória:Hráči Iowa Stars
Kategória:Hráči Providence Bruins
Kategória:Hráči Peoria Rivermen (AHL)
Kategória:Hráči Manitoba Moose
Kategória:Hokejisti CSKA Moskva
Kategória:Hráči Nürnberg Ice Tigers
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2011
Kategória:Súrodenci v ľadovom hokeji
Kategória:Kanadské osobnosti slovenského pôvodu
Kategória:Osobnosti USA slovenského pôvodu
Kategória:Hokejisti slovenského pôvodu
Kategória:Osobnosti z Quebecu (mesto)